ANC besorg oor munisipale staking in Durban | Maroela Media
Rommel in Durban se strate tydens die staking van die munisipale werkers (Foto: Bongani Mbatha/Africa News Agency/ANA)
Die ANC in KwaZulu-Natal het Woensdag gesê hy is bekommerd oor 'n voortgesette staking in die eThekwini (Durban)-munisipaliteit wat inwoners en besoekers die afgelope paar dae verontrief het.
Honderde munisipale werkers het Maandag en Dinsdag die stad tot 'n stilstand gebring en betoog teen die stad se eensydige indiensneming van uMkhonto WeSizwe- militêre veterane in hul eenheid op salarisskale baie hoër as die res van die personeel.
Die werkers, hoofsaaklik van Durban se vasteafval-eenheid het vragmotors gebruik om die N3 na Durban te versper. Rommel is by sleutelkruisings in die CBD gestort. Polisiebeamptes moes van rubberkoeëls en skokgranate gebruik om die stakers te beheer en minstens 10 persone is in hegtenis geneem.
Die staking deur water- en sanitasiepersoneel het tot die ontwrigting van watertoevoer in sommige gebiede gelei en noodsaaklike paaie is versper.
Die ANC het in 'n verklaring gesê hy neem kennis van die griewe van die werkers en bevestig hul reg om hul beswaar aan te teken, maar daar is geen regverdiging vir wetteloosheid nie. Mdumiseni Ntuli, provinsiale sekretaris van die ANC, het gesê hulle werk saam met alle betrokke belanghebbendes om seker te maak dat die saak so gou as moontlik opgelos word. "Die ANC vra om verskoning vir inwoners en besoekers wat deur die staking geraak word en doen 'n beroep op die eThekwini-munisipaliteit om seker te maak dat watertoevoer herstel moet word in alle betrokke gebiede. Ons fasiliteer steeds ingrypings om die staking te beëindig."
Ntuli het premier Willies Mchunu geloof dat hy 'n taakspan aangestel het om die omstandighede te ondersoek wat tot die staking gelei het.
Rommel in Durban se strate tydens 'n staking deur munisipale werkers (Foto: Bongani Mbatha/Africa News Agency/ANA)
Munisipale werkers tel rommel op ná Dinsdag se staking in Durban (Foto: Bongani Mbatha/Africa News Agency/ANA)
Bendelid gaan langer as 'n halfeeu sit
Maar die ANC is nie bekommerd oor die maandelange Munisipalestaking in Bethulie nie?
'Baantjies vir boeties', hoe anders het hulle gedink wat gaan/sal gebeur?
Wonder hoekom is die anc bekommerd hulle het hul dan geleer om te staak. Hulle aliansie vennoot kosatu is dan die grootste voorstander van stakings en om die ekonomie te benadeel!!!!
Wat n vrot gemors !
Die Zuma steun in KZN is nog sterk, die senior bestuur van die ANC is pro Zuma en die werkers op die vloer is pro CR. Aanstellings wat pro Zuma is word af gedwing tot op munisipale vlak.
Onmin binne die ANC tot voordeel van ander partye, nog 'n kans dat die ANC sy 2/3 meerderhied kan verloor.